**บันทึกข้อความ**

**ส่วนราชการ** กวคค.กกศ.รร.นนก.(ภคต.โทร.๒-๓๖๖๒)

**ที่** -  **วันที่** ก.ค.๖๖

**เรื่อง** ขอเสนอผลงานทางวิชาการเพื่อใช้ประกอบการขอดำรงตำแหน่งทางวิชาการ

เรียน หน.ภคต.กวคค.กกศ.รร.นนก.

๑. ด้วย กระผม น.อ. ผศ.ภูมิพัฒน์ ดวงกลาง ตำแหน่ง อจ.กกศ.รร.นนก. มีความประสงค์ขอเสนอผลงานทางวิชาการ เพื่อใช้ประกอบการขอดำรงตำแหน่งทางวิชาการ รองศาสตราจารย์ ตามประกาศ ก.พ.อ. เรื่อง หลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์
รองศาสตราจารย์ และศาสตราจารย์ พ.ศ. ๒๕๖๔ และกฎกระทรวงมาตรฐานการขอตำแหน่งทางวิชาการ
ในสถาบันอุดมศึกษา พ.ศ. ๒๕๖๕ โดยมีผลงานทางวิชาการที่เสนอเป็นงานวิจัยตีพิมพ์ในวารสารวิชาการ ดังนี้

๑.๑ เรื่อง “การประยุกต์ใช้เทคโนโลยีภูมิสารสนเทศและการส่งข้อมูลผ่านเครือข่ายเซลลูลาร์ในการติดตามอากาศยานสําหรับการค้นหาและช่วยชีวิต (Geo-Informatics and Communications via Cellular Networks in Aircraft Tracking for Search and Rescue: An Application)” ตีพิมพ์ในวารสารวิทยาศาสตร์และเทคโนโลยีนายเรืออากาศ ปีที่ ๑๗ ฉบับที่ ๑ มกราคม ถึง มิถุนายน ๒๕๖๔ หน้า ๖๐ – ๗๐
ผู้ขอมีส่วนเป็นผู้ประพันธ์บรรณกิจ

๑.๒ เรื่อง “การพัฒนาโปรแกรมประยุกต์ในการรักษาความปลอดภัยและความเป็นส่วนตัวของผู้ใช้ QR Code ด้วยเทคนิคการอำพรางในภาพเพื่อการสื่อสารที่มีประสิทธิภาพในกองทัพอากาศ (The Application Development in Security and Privacy of QR Code Users Using Steganography Techniques for Efficient Communication in the Royal Air Force)” ตีพิมพ์ในวารสารวิทยาศาสตร์และเทคโนโลยีนายเรืออากาศ ปีที่ ๑๘ ฉบับที่ ๑ มกราคม ถึง มิถุนายน ๒๕๖๕ หน้า ๑๕ – ๒๕ ผู้ขอมีส่วนเป็นผู้ประพันธ์อันดับแรก

๑.๓ เรื่อง “ระบบบูรณาการอุปกรณ์ตรวจจับภาพโดยใช้ระบบสารสนเทศภูมิศาสตร์เพื่อการปฏิบัติการทางยุทธวิธี (Geographic Information System-Based Integrated Imagery Sensing System for Military Operation)” ตีพิมพ์ในวารสารวิทยาศาสตร์และเทคโนโลยีนายเรืออากาศ ปีที่ ๑๘ ฉบับที่ ๑ มกราคม ถึง มิถุนายน ๒๕๖๕ หน้า ๒๖ - ๓๗ ผู้ขอมีส่วนเป็นผู้ประพันธ์บรรณกิจ

๑.๔ เรื่อง “An Experimental Comparison of SES, DES, TES, ARIMA, and LSTM Algorithms for Short Time Series Prediction” ตีพิมพ์ในวารสารวิชาการโรงเรียนนายเรือด้านวิทยาศาสตร์และเทคโนโลยี ปีที่ ๕ ฉบับที่ ๑ มกราคม ถึง ธันวาคม ๒๕๖๕ หน้า ๔๔ – ๖๐ ผู้ขอมีส่วนเป็นผู้ประพันธ์อันดับแรก

๑.๕ เรื่อง...

๑.๕ เรื่อง “การศึกษาเปรียบเทียบตัวจำแนกสำหรับการวิเคราะห์การใช้ประโยชน์ที่ดินทางการเกษตร (A Comparative Study of Classifiers for Analyzing Agricultural Land Use)” ตีพิมพ์ในวารสารวิทยาศาสตร์และเทคโนโลยีนายเรืออากาศ ปีที่ ๑๘ ฉบับที่ ๒ กรกฎาคม ถึง ธันวาคม ๒๕๖๕
หน้า ๑๖ – ๒๕ ผู้ขอมีส่วนเป็นผู้ประพันธ์บรรณกิจ

๒. ประโยชน์ที่ได้รับจากงานวิจัยที่ตีพิมพ์ในวารสารวิชาการ ตามข้อ ๑ ดังนี้

๒.๑ ข้อ ๑.๑ เป็นงานวิจัยที่สนับสนุนโครงการระบบสารสนเทศภูมิศาสตร์ประยุกต์เพื่อการติดตามอากาศยานของ ทอ. และยานพาหนะทางยุทธการ ซึ่งเป็นโครงการที่ดำเนินตามยุทธศาสตร์กองทัพอากาศในมิติการใช้กำลังทางอากาศและมิติอวกาศ ผ่านการพิจารณากลั่นกรองโครงการโดยคณะกรรมการบริหารงานวิจัยและพัฒนาการทหารกองทัพอากาศ (กวพ.ทอ.) จนได้รับงบประมาณจากงบวิจัยและพัฒนาวัตถุด้านยุทธการ มีวัตถุประสงค์เพื่อเพิ่มศักยภาพการปฏิบัติการที่ใช้เครือข่ายเป็นศูนย์กลางด้านระบบบัญชาการและควบคุมในการติดตามอากาศยานของ ทอ. รวมถึงสนับสนุนภารกิจการค้นหาและช่วยชีวิต โดยโครงการดังกล่าวฯได้ถูกคัดเลือกให้เข้าร่วมงานฝึกซ้อมการค้นหาและช่วยเหลืออากาศยานประสบภัย ประจำปี ๒๕๖๓ (SAREX 2020) ณ อ.ชะอำ จ.เพชรบุรี ระหว่าง ระหว่าง ๑๖-๑๘ กันยายน ๒๕๖๓ รวมถึงได้ผ่านการรับรองมาตรฐานผลงานวิจัย พัฒนาการทหารและการผลิตของกองทัพอากาศ เมื่อ ๓๑ พ.ค.๒๕๖๔ นอกจากนี้ยังถูกอ้างอิงจากบทความวิจัยอื่นที่ตีพิมพ์ในวารสารระดับชาติ และสามารถนำมาประยุกต์ใช้สำหรับการเรียนการสอน นนอ.ชั้นปีที่ ๕ คต. รายวิชา คต ๕๓๒ ระบบสารสนเทศภูมิศาสตร์ และนนอ.ชั้นปีที่ ๓ คต. รายวิชา คต ๒๗๓ ระบบสารสนเทศภูมิศาสตร์

๒.๒ ข้อ ๑.๒ เป็นงานวิจัยที่สนับสนุนยุทธศาสตร์กองทัพอากาศในมิติไซเบอร์ ผ่านการพิจารณากลั่นกรองโดยคณะกรรมผู้ทรงคุณวุฒิ จนได้รับงบประมาณจากงบวิจัยและพัฒนาวัตถุด้านยุทธการ
มีวัตถุประสงค์เพื่อสร้างโปรแกรมประยุกต์ต้นแบบสำหรับใช้เป็นแนวทางในการรักษาความปลอดภัยข้อมูล รวมถึงเพิ่มขีดความสามารถในการสื่อสารข้อมูลในกองทัพอากาศให้มีความรวดเร็ว ทันเวลา และปลอดภัย
โดยพร้อมให้บริการกับหน่วยงานทั้งภายในและภายนอก ทอ อีกทั้งยังถูกอ้างอิงจากบทความวิจัยอื่นที่ตีพิมพ์ในวารสารระดับชาติ และสามารถนำมาประยุกต์ใช้สำหรับการเรียนการสอน นนอ.ชั้นปีที่ ๔ คต. รายวิชา คต ๔๓๒ ความมั่นคงปลอดภัยไซเบอร์ และ นนอ.ชั้นปีที่ ๕ ทุกสาขารายวิชา คต ๕๘๑ สงครามไซเบอร์

๒.๓ ข้อ ๑.๓ เป็นงานวิจัยที่สนับสนุนยุทธศาสตร์กองทัพอากาศในมิติการใช้กำลังทางอากาศ ผ่านการพิจารณากลั่นกรองโดยคณะกรรมผู้ทรงคุณวุฒิ จนได้รับงบประมาณจากงบวิจัยและพัฒนาวัตถุด้านยุทธการ มีวัตถุประสงค์เพื่อสร้างระบบบูรณาการภาพจากกล้องโทรศัพท์พกพาให้อยู่บนพื้นฐานการทำงานรูปแบบ Common Operation Picture (COP) โดยประยุกต์ใช้เทคโนโลยี Web Real Time Communication (WebRTC) ร่วมกับระบบสารสนเทศภูมิศาสตร์ เพื่อสนับสนุนการปฏิบัติการทางภาคพื้นของหน่วยทางยุทธวิธี โดยพร้อมให้บริการกับหน่วยงานทั้งภายในและภายนอก ทอ. รวมถึงสามารถนำมาประยุกต์ใช้สำหรับการเรียนการสอน นนอ.ชั้นปีที่ ๓ คต. รายวิชา คต ๓๓๓ ระบบเครือข่ายคอมพิวเตอร์

รายวิชา คต ๓๓๒...

รายวิชา คต ๓๓๒ การโปรแกรมโครงข่ายเว็บ และนนอ.ชั้นปีที่ ๕ คต. รายวิชา คต ๕๓๒ ระบบสารสนเทศภูมิศาสตร์

๒.๔ ข้อ ๑.๔ เป็นงานวิจัยที่สนับสนุนยุทธศาสตร์กองทัพอากาศที่เน้นการประยุกต์ใช้งานเทคโนโลยีชาญฉลาด โดยมีวัตถุประสงค์เพื่อการเปรียบเทียบอัลกอริธึม SES, DES, TES, ARIMA และ LSTM สำหรับการทำนายผลจากข้อมูลอนุกรมเวลาแบบสั้น สามารถนำมาประยุกต์ใช้สำหรับการเรียนการสอน นนอ.
ชั้นปีที่ ๕ คต. รายวิชา คต ๕๓๔ เหมืองข้อมูล และนนอ.ชั้นปีที่ ๒ คต. รายวิชา คต ๒๓๒ โครงสร้างข้อมูลและขั้นตอนวิธีการทางคอมพิวเตอร์

๒.๕ ข้อ ๑.๕ เป็นงานวิจัยที่มุ่งเน้นการศึกษาเปรียบเทียบความแม่นยําของตัวจําแนกสําหรับการวิเคราะห์การใช้ประโยชน์ที่ดินทางด้านการเกษตรจากภาพถ่ายทางอากาศ (Aerial Photographic) เพื่อลดภาระเจ้าหน้าที่ในการสํารวจพื้นที่ทําเกษตรแบบผสมผสาน งานวิจัยนี้สามารถนำไปประยุกต์ใช้ร่วมกับการบริหารจัดการที่ดินทำกินของประชาชน ซึ่งทีมงานวิจัยได้นำองค์ความรู้ที่ได้ไปพัฒนาโปรแกรมส่วนเสริมสำหรับโปรแกรม ArcGIS สำหรับการแปลความภาพถ่ายทางอากาศและภาพถ่ายดาวเทียม (Land use Toolbar) เพื่ออำนวยความสะดวกให้กับผู้ใช้งาน โดยมีหน่วยใช้งานในเบื้องต้นคือกรมพัฒนาที่ดิน กระทรวงเกษตรและสหกรณ์ นอกจากนี้งานวิจัยดังกล่าวสามารถประยุกต์ใช้ในงานด้านการข่าวกรองสำหรับการแปลความแฟ้มเป้าหมายทางอากาศเพื่อสนับสนุนการใช้กำลังทางอากาศ และยังสามารถนำมาประยุกต์ใช้สำหรับการเรียนการสอน นนอ.ชั้นปีที่ ๕ คต. รายวิชา คต ๕๓๒ ระบบสารสนเทศภูมิศาสตร์ และรายวิชา คต ๕๓๔ เหมืองข้อมูล

จึงเรียนมาเพื่อพิจารณาดำเนินการต่อไป

น.อ. ผศ.

อจ.กกศ.รร.นนก.

เรียน ...

เรียน ผอ.กวคค.กกศ.รร.นนก.

 ตามที่ น.อ.ผศ.ภูมิพัฒน์ ดวงกลาง เสนอผลงานทางวิชาการเพื่อใช้ประกอบการขอดำรงตำแหน่งทางวิชาการ รองศาสตราจารย์ นั้น ภคต.กวคค.กกศ.รร.นนก.ได้ตรวจสอบแล้ว ผลงานที่เสนอขออนุมัตินั้น

 [ ] มีความเหมาะสมตามหลักเกณฑ์

 [ ] ยังไม่เหมาะสมตามหลักเกณฑ์

 จึงเรียนมาเพื่อพิจารณาดำเนินการต่อไป

 น.อ. ผศ.

 หน.ภคต.กวคค.กกศ.รร.นนก.

 ก.ค.๖๖

เรียน ผอ.กกศ.รร.นนก.

 กวคค.กกศ.รร.นนก.พิจารณาแล้ว ผลงานทางวิชาการที่เสนออนุมัตินั้น

 จึงเรียนมาเพื่อพิจารณาดำเนินการต่อไป

 น.อ. ผศ.

 ผอ.กวคค.กกศ.รร.นนก.

 ก.ค.๖๖

เรียน ประธานกรรมการ คณก.กลั่นกรองการขอดำรงตำแหน่งทางวิชาการ

 จึงเรียนมาเพื่อพิจารณาดำเนินการต่อไป

 พล.อ.ต. รศ.

 ผอ.กกศ.รร.นนก.

 ก.ค.๖๖